GĦAR DALAM Lil Prof. Dun P. P. Sapdon b'qalbi kollha Għar Dalam għandu għanja, Bla tarf il-filewwa tagħha, Min jersak l-hemm fis-skiet tal-lieli ħiemda Kulħadd jista' jismagħha, Tgħid l-għanja ta' Għar Dalam : ja żgħażagħ ta' dil-Gżira, Jien naf bidu din l-art u n-nisel tagħkom, M'intomx nisel art fqira. Mhux dejjem kienet ċkejkna Din l-art mnejn ħaddtu l-ħajja, Nafilfu jien li ġewwa qalbi għandi Midfuna l-eqdem ġrajja. Jien rajt iġbla tal-għaġeb Li l-għajn tithenna bihom, U l-eħrex bhejjem tal-ħolqien bil-qtajja Jirgħu henjin ġo fihom. Jien rajt twapet ta' tidura Fuq dina l-art mixħuta, Siġar bla għadd, u fost is-siġar kollha Issaltan. il-balluta. 'Ma darba l-baħlar kiefer imsaħħar bil-ġmiel tagħha Ħalef fid-dlam li għandu jisraq qalbha U jgħix għal dejjem magħha. Għalhekk bil-qawwa kollha Li għandu ġewwa driegħu Bil-lejl firidha mit-tgħanniq ta' sħabha U l-hawn Ħarrabha miegħu, Imb'għad hu ħabbha bosta U hija wkoll ħabbitu; Tilfet wisa' bla tarf, tilfet kull għana Ma l-ġmiel katt ma tilfitu Din hija l-ġrajja t'artkom Fil-karti qatt mifruxa Ħaffru dil-qalb, ħaffru lil qalbi sewwa Hawn ġew tinsab minquxa. Hekk l-għanja ta' Għar Dalam, Bla tarf il-ħlewwa tagħha Niġru l-hemmhekk, niġru l-hemmhekk, ja żgħażagħ Kulħadd jista' jismagħha. Ġorġ Pisani